﻿Стваральнік петыцыі Аляксандр Кошаль адзначае, што «ўжо другое дзесяцігоддзе» ён і шмат іншых беларускамоўных людзей карыстаюцца паслугамі мабільнага аператара СТАА «Мабільныя ТэлеСістэмы». «За гэты час вядома, што ў мяне былі спакусы змяніць аператара. Але якасць сувязі і ўважлівае стаўленне да абанента прымушалі вярнуцца назад. Мяне засмучаў толькі адзін факт: пераклад сайта кампаніі быў зроблены не цалкам на беларускую мову. Гэта значыць, што мала таго, што былі хібы (памылкі друку, недакладнасці ў тэрміналогіі і інш.) у перакладзе, дык яшчэ і шмат чаго прапаноўвалася абаненту толькі на рускай мове. Склалася ўражанне, што пераклад на беларускую мову быў зроблены для «птушачкі». Маўляў мы зрабілі так, як зрабілі, а вы там хочаце карыстайцеся, хочаце не», — заўважае аўтар петыцыі.